Rootsi kuninglik pere teatas, et kroonprintsess Victoria ja prints Danieli poeg, prints Oscar ristitakse 27. mail kuningalossi kabelis.
Rootsi kuningliku pere teatel ristitakse prints Oscar 27. mail
2. märtsil Stockholmis Karolinska haiglas sündinud prints on oma ema, kroonprintsess Victoria ja vanema õe, printsess Estelle`i järel Rootsi troonipärimisjärjekorras kolmas, edastab The Local.
Rootsi kuningliku pere kõige uuem liige kannab ka Skåne hertsogi tiitlit.
Päev pärast printsi sündi teatas ta vanaisa, kuningas Carl XVI Gustaf, et poisi nimeks saab Oscar Carl Olof.
Rootsi kuningal ja ta abikaasal, kuninganna Silvial on nüüd neli lapselast, prints Oscar ja printsess Estelle ning Londonis elava printsess Madeleine`i lapsed printsess Leonore ja prints Nicolas.
Varsti on Rootsi kuninglikus peres oodata veel üht last, sest prints Carl Philipi kaasa, printsess Sofia peaks sünnitama selle kuu lõpul.